GetJet Airlines

GetJet Airlines – orlaivių nuomos ir užsakomųjų skrydžių bendrovė, kurios būstinė yra Vilniuje, Lietuvoje. Jos orlaiviai skraido tarptautinių oro linijų, įskaitant „TUIfly“, „Transavia“, „Air Malta“ ir kt., vardu. Bendrovė taip pat vykdo užsakomuosius skrydžius kelionių organizatoriui „Tez Tour“ Baltijos šalyse.

Istorija 
Lietuvos Respublikos civilinės aviacijos administracija (CAA) oro vežėjo pažymėjimą (AOC) bendrovei „GetJet Airlines“ išdavė 2016 m. kovo mėnesį. Tų pačių metų gegužę įmonė gavo ES komercinę licenciją. Vėliau ji pradėjo teikti orlaivių nuomos paslaugas. Pirmasis bendrovės skrydis įvyko 2016 m. gegužės 25 d. 

2018 m. vasario 7 d. „GetJet Airlines“ paskelbė, kad sėkmingai išlaikė Tarptautinės oro transporto asociacijos (IATA) veiklos saugos auditą (IOSA). 2018 m. pabaigoje bendrovė perėmė „Small Planet Airlines“ užsakomuosius skrydžius iš Vilniaus oro uosto ir pradėjo teikti paslaugas kelionių organizatoriams Baltijos šalyse.

2019 m. rugsėjį bendrovė pasirašė sutartį su Kanados bendrove „Sunwing Airlines“ ir pradėjo vykdyti skrydžius šioje šalyje. 2019 metų spalį „GetJet Airlines“ pirmoji iš Lietuvos oro vežėjų pradėjo vykdyti transatlantinius skrydžius į Šiaurės Ameriką Baltijos šalyje registruotu lėktuvu. LOT Polish Airlines pavedimu vykdė tolimuosius skrydžius tarp Varšuvos ir Toronto, naudodama vienintelį plataus korpuso lėktuvą Airbus A330 Baltijos regione. 2019 metais bendrovė aptarnavo 1,5 mln. keleivių.

2022 m. „GetJet Airlines“ tampa pirmosiomis lietuviškomis oro linijomis, kurios įvykdė komercinį skrydį į Australiją.

2022 m. „GetJet Airlines“ iš „World Star Aviation“ išsinuomojo tris „Boeing 737–800“ orlaivius.

2022 m. „GetJet Airlines“ žengė į Latvijos rinką – įsteigta „GetJet Airlines Latvia“, kuri 2022 m. lapkričio 30 d. gavo oro vežėjo sertifikatą.

2023 m. „GetJet Airlines“ orlaivių parką papildė trys Airbus A320, du Boeing 737–800 orlaiviai.

Orlaivių parkas 
2023 m. liepos mėn. „GetJet Airlines“ orlaivių parką sudarė šie orlaiviai:

Nuorodos 

 

Lietuvos oro bendrovės
Užsakomųjų skrydžių bendrovės